अश्विनी बताती हैं कि स्कूली बच्चे, परिवार और कॉलेज के लड़के-लड़कियां अक्सर पिकनिक वगैरह के लिए उनके कैफ़े में आते रहते हैं। कैफ़े के मेन्यू में बर्गर, नाचोज़, पीत्ज़ा और देसी फ़्राइज़ के साथ-साथ ईस्ट और वेस्ट की फ़्यूज़न डिशेज़ को भी जगह दी गई है। अश्विनी बताती हैं कि उनके मेन्यू की कुछ ख़ास डिशेज़ में से एक है भेल पास्ता, जो भेलपूरी और पास्ता का फ़्यूज़न है। इसके अलावा बीसे बेले पास्ता भी काफ़ी लोकप्रिय है, जो एक साउथ इंडियन डिश और पास्ता का फ़्यूज़न है। मेन्यू में मैगी और डोसे की भी कई यूनीक वैराएटीज़ उपलब्ध हैं। कैफ़े में दो लोगों के मील की औसत क़ीमत 400-500 रुपए तक आती है।